২০০২ সালের ধর্ষণ মামলায় সিবিআই কোর্টে দোষী সাব্যস্ত হওয়ার পর ভারতের স্বঘোষিত ধর্মগুরু গুরমিত রাম রহিম সিংকে রোহটাকে সুনারিয়া জেলের ‌একটি নির্জন সেলে রাখা হয়েছে। কারাবন্দি হিসেবে তার পরিচিতি নম্বর ১৯৯৭। ভারতে যে ৩৬ জন ভিভিআইপি জেড ক্যাটাগরির সুরক্ষা পান, রাম রহিম তাদের মধ্যে একজন। কিন্তু ধর্ষণ মামলায় দোষী সাব্যস্ত হয়ে সাজা ঘোষণার অপেক্ষায় থাকা ‘বিলাসী’ এ ধর্মগুরু কারাগারে কেমন দিনকাল কাটাচ্ছেন তা নিয়ে কৌতুহল তৈরি হয়েছে। এরইমধ্যে অভিযোগ উঠেছে কারাগারে ভিআইপি’র মতো থাকছেন রাম রহিম। তবে এ অভিযোগ অস্বীকার করেছে কারা কর্তৃপক্ষ।